ดาวโจนส์,น้ำมันปิดบวก/ทองร่วง
หุ้นดาวโจนส์ปิดบวก 61.75 จุด ด้านราคาน้ำมันเพิ่มขึ้น 32 เซนต์ ขณะที่ทองคำร่วง 15.40 ดอลลาร์
28 เม.ย. 2565

ดัชนีเฉลี่ยอุตสาหกรรมดาวโจนส์ปิดที่ 33,301.93 จุด เพิ่มขึ้น 61.75 จุด หรือ +0.19%, ดัชนี เอสแอนด์พี 500 ปิดที่ 4,183.96 จุด เพิ่มขึ้น 8.76 จุด หรือ +0.21% และดัชนี แนสแดค ปิดที่ 12,488.93 จุด ลดลง 1.81 จุด หรือ -0.01% ได้แรงหนุนจากผลประกอบการที่แข็งแกร่งเกินคาดของบริษัทไมโครซอฟท์และวีซ่าหุ้นไมโครซอฟท์ทะยานขึ้น 4.81% หลังบริษัทเปิดเผยกำไรต่อหุ้นในไตรมาส 3 ของปีงบการเงิน 2565 อยู่ที่ 2.22 ดอลลาร์ สูงกว่าที่นักวิเคราะห์คาดการณ์ไว้ที่ 2.19 ดอลลาร์ ส่วนรายได้ในไตรมาส 4/2565 นั้น คาดว่าจะอยู่ที่ 5.24-5.32 หมื่นล้านดอลลาร์ ซึ่งตัวเลขคาดการณ์ของไมโครซอฟท์สูงกว่าที่นักวิเคราะห์คาดการณ์ไว้ที่ 5.295 หมื่นล้านดอลลาร์หุ้นวีซ่า พุ่งขึ้น 6.47% หลังบริษัทเปิดเผยกำไรในไตรมาส 2 ของปีงบการเงิน 2565 เพิ่มขึ้น 21% แตะที่ 3.65 พันล้านดอลลาร์ หรือ 1.70 ดอลลาร์ต่อหุ้น จากช่วงเวลาเดียวกันของปีงบการเงิน 2564 ซึ่งอยู่ที่ 3.03 พันล้านดอลลาร์ หรือ 1.38 ดอลลาร์ต่อหุ้นด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิถุนายน เพิ่มขึ้น 32 เซนต์ ปิดที่ 102.02 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมิถุนายน เพิ่มขึ้น 33 เซนต์ ปิดที่ 105.32 ดอลลาร์ต่อบาร์เรลสัญญาน้ำมันดิบดีดตัวขึ้น หลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบสหรัฐเพิ่มขึ้นเพียง 692,000 บาร์เรลในสัปดาห์ที่แล้ว ซึ่งน้อยกว่าที่นักวิเคราะห์คาดว่าจะพุ่งขึ้น 2 ล้านบาร์เรลขณะที่ ราคาทองคำโคเม็กซ์งวดส่งมอบเดือนมิถุนายน ลดลง 15.40 ดอลลาร์ ปิดที่ 1,888.70 ดอลลาร์ต่อออนซ์